Gomaringen
Gõmreng ([go:mreŋ̩] ao Gõmrenga, dt. Gomaringen) isch a Gmaende em Landkreis Dibeng en Bade-Wirdaberg.

Geografi 
D Gmarkong vo 17,3 qkm sezzd sich zsẽma aus 50,1 % Landwirdschaftsfleche, 28,5 % Wald, 20 % Sidlongsfleche ond 1,3 % sonschtichor Fleche.

Gmaendegliderong 
Zo Gõmreng ghaered d Ortsdõel Gõmreng, Hendorweilor (Hinterweiler) ond seid dor Gmaendereform 1973 ao Schdogga (Stockach).

Geografi  
Gõmreng leid landschafdlich schee em Vorland vo dor Schwäbischa Alb, en-ra Haeche vo 350 bis 570 m iborm Meeressbiagl. D Landschafd om Gõmreng rom wird brägd vo Obsdwiisa und Wäldor. Endwässored wird Gmarkong durch d Wiesaz, on lenggor Näabafluss vo dor Sdoelach, dui må nåch Dibeng em Näggor zu fliasd.

Aus dor Gschiichd 
 D Endong "ingen", schwäbisch "eng" em Flägganãma weisd uff d Besiidlong durch Alemanna nã. Gõmreng wird z aersde Mål 1191 ågfird en dor Chronik vom Berthold vo Zwiifalda. Nåch-m Aussdärba em gleicha Jår vo de Gråfa vo dor Achalm haerd-mor bis ens 15. Jårhondord vom-a Gõmrengor Fläggaådl. 

Nåch 1450 isch dor Fläggga ans Spittal vo Reidleng komma. En dor Reidlengor Zeid isch ao d Reformazio aegfird wårda. D Vegd vo Reidleng hend em Gōmrengor Schlessle residird, dees må vårhär em Fläggaådl ghaerd hådd. 1648 isch nå dor Flägga an Wirddabärg vorkaofd wårda. 
Gõmreng hådd lang zom Oboramd Reidleng ghaerd, ond isch aersd en dor Vorawldoungsreform ǎnna 1973 zom Graes Dibeng komma.

Wirdschafd on Vorkehr 
En Gõmreng send viile Handwärgsbedriib, Indusdrifirmena ond Densdlaesdor ãsässich.   
Wia dor ganze Graes Dibeng ghaerd ao Gōmreng zom Vorkehrvorbund Näggor-Alb-Donao (Naldo). Midd Buslinia isch dor Flägga midd Dibeng (10km), Messeng (6km) ond Reidleng (12km) vorbonda. dor näggsdgläagene Bãhof isch en Naera. D ehemalicha Bãlinie von Reidleng nåch Gōmreng isch 1985 sdillglegd wårda. Em Gesbräch isch, dass-se em Rāma vom-ma Gesamdkonzept vor-ra Regionalsdaddbã firs Obozendrum Dibeng-Reidleng wiidor nui uffgmachd wärda soll.

Verwaldong 
Gõmreng hådd sich mit de Gmaendena Dußleng ond Naera zom Gmaendevorwaldongsvorband Stoelach-Wiesaz mit Sitz z Gõmreng zsẽmagschlossa.

Birgermåesdor isch dor Steffen Heß.

Wahla 
Ergäbnis vo de Landdagswahla seid 2006: 

1 2006: WASG, seid 2011: Die Linke

Dialäggd 
Dor Dialäggd vo Gõmreng isch Middlschwäbisch; manche saged ao Näggorschwäbisch dorzua.

Weblink 

 http://www.gomaringen.de

Fueßnote 

Ort (Landkreis Dibenga)